কাবলি পোলাও
কাবলি পোলাও (উর্দু: کابلی پلاؤ) একটি ২০২৩ সালের পাকিস্তানি টেলিভিশন সিরিজ। জাফর মেরাজের রচনায় এটি পরিচালনা করেছেন কাশিফ নিসার। এতে অভিনয় করেছেন মোহাম্মদ এহতেশামুদ্দিন, সাবিনা ফারুক, নাদিয়া আফগান এবং আবদুল্লাহ ফারহাতুল্লাহ। সিরিজের প্রথম পর্বটি ১১ জুলাই ২০২৩-এ গ্রীন এন্টারটেইনমেন্ট টেলিভিশনে প্রচারিত হয়। এটি দুই ব্যক্তির রোমান্টিক গল্প, একজন লাহোরি পাঞ্জাবি পুরুষ এবং একজন আফগান উদ্বাস্তু মেয়ে, যারা শুধু ভিন্ন সংস্কৃতি থেকে আসেনি, তাদের বয়সের পার্থক্যও রয়েছে।